|  |  |
| --- | --- |
| Nova Varos BitMap Final [compressed] | **РЕПУБЛИКА СРБИЈА**  **ОПШТИНА НОВА ВАРОШ**  **ПРЕДСЕДНИК ОПШТИНЕ**  **Број: 06-94/5-1/2023-03**  **Датум: 18.10.2023. ГОДИНЕ** |

На основу члана 44. став 1, тачка 5. Закона о локалној самоуправи („Службени гласник Републике Србије“, број 129/2007, 83/2014 – др. закон, 101/2016 – др. закон и 47/2018), члана 63. став 1, тачка 9. Статута Општине Нова Варош ( ,,Службени лист Општине Нова Варош,, број 4/2019 и 4/2020) и члана 5. Одлуке о изради, координисању спровођења, праћењу и извештавању о спровођењу средњорочног плана развоја Општине Нова Варош, председник Општине Нова Варош, дана 18.10.2023. доноси:

**I**

Формира се Координациони тим за израду, координисање спровођења, праћење и извештавање о спровођењу Средњорочног плана Општине Нова Варош, у саставу:

1. Маријана Ђокић - председник Tима,
2. Мирјана Ћировић - заменик председника Tима,
3. Милинко Шапоњић - члан Tима,
4. Марија Џекулић - члан Tима

**II**

Координациони тим ће својим интерним актом утврдити састав и надлежности секторских (тематских) подгрупа током процеса израде Средњорочног плана.

**III**

**Задаци Координационог тима су**:

* Координирање и надзирање процеса израде средњорочног плана
* Обезбеђивање благовремене укључености представника свих релевантних организационих јединица органа Општине Нова Варош и осталих заинтересованих страна односно осигуравање несметаног прослеђивања информација од значаја за израду средњорочног плана
* Одлучивање о приоритетима локалне самоуправе у наредне три године у складу са планом развоја, другим планским документима и расположивим ресурсима
* Разматрање и утврђивање радне верзије средњорочног плана који је усаглашен са структуром буџетских програма, за даље достављање на одлучивање Општинском већу
* Континуирано праћење и управљање спровођењем средњорочног плана током године.

Задаци Координационог тима реализују се у складу са обавезама Општине Нова Варош које проистичу из Закона о планском систему Републике Србије („Службени гласник Републике Србије“, број 30/2018) и Уредбе о методологији за израду средњорочних планова („Службени гласник Републике Србије“, број 8 од 8. фебруара 2019. године).

**IV**

Ово Решење ступа на снагу даном доношења и објављује се на интернет страници Општине Нова Варош.

**V**

Решење доставити: Председнику општине, именованом координатору, члановима Координационог тима и Архиви.

**ПРЕДСЕДНИК ОПШТИНЕ**

***Радосав Васиљевић***

\_\_\_\_\_\_\_\_\_\_\_\_\_\_\_\_\_\_